ભાવાર્થઃ પ્રાણીમાત્રનો આશ્રય કરી જે રહે તે અવિભૂત છે તે કોણ? ક્ષરભાવ ક્ષર એટલે જેનો ક્ષય (નાશ) થાય છે તે. નશ્ર્વરભાવ એટલે જે કોઇ પણ ઉત્પતિશીલ જન્મવાળાના સ્વભાવવાળી વસ્તુ કે પ્રદાર્થ છે તે. ક્ષરભાવ એટલે નાશ પામનાર અને ઉત્પન્ન થનારા સઘળા પ્રદાર્થો અભિભૂત છે. જેનાથી આ સર્વ જગત પરિપૂર્ણ છે તે અથવા તો શરીરરૂપ નગરમાં શયન કરે છે. તે પુરૂષ કહેવાય છે. આદિત્ય મંડલ સૂર્યલોકમાં સ્થિત રહેલો અને સર્વ પ્રાણીઓની ઇન્દ્રીયોનો પ્રેરક ઇન્દ્રિયો પર અનુગ્રહ કરવાવાળો હિરણ્યગર્ભ છે તે અધિદૈવ છે. યજ્ઞજ વિષ્ણુ છે. શ્રૃતિને અનુસરી સર્વયજ્ઞોના અધિષ્ઠાતા જે વિષ્ણુ છે તે અધિયજ્ઞ છે. આ શરીરમાં જે યજ્ઞ થાય છે તેનો અધિષ્ઠાતા પણ તેજ છે.